รางวัลเว็บไซต์พาณิชย์อิเล็กทรอนิกส์ดีเด่น

รางวัลเว็บไซต์พาณิชย์อิเล็กทรอนิกส์ดีเด่น (Best e-Commerce Website Award) เป็นรางวัลที่ริเริ่มมอบครั้งแรกในโครงการพัฒนาศักยภาพทางการค้าธุรกิจพาณิชย์อิเล็กทรอนิกส์ประจำปี 2558 ซึ่งกรมพัฒนาธุรกิจการค้า กระทรวงพาณิชย์มอบให้แก่ผู้ประกอบการพาณิชย์อิเล็กทรอนิกส์ (e-Commerce) ดีเด่นในด้านต่างๆ ร่วมกับหน่วยงานพันธมิตร ทั้งสมาคมผู้ประกอบการพาณิชย์อิเล็กทรอนิกส์ไทย สมาคมผู้ดูแลเว็บไทย สำนักงานพัฒนาธุรกรรมทางอิเล็กทรอนิกส์ (องค์การมหาชน) (สพธอ.) เพื่อเพิ่มศักยภาพทางการค้าพร้อมเข้าสู่ประชาคมเศรษฐกิจอาเซียน (AEC) ซึ่งเป็นนโยบายเศรษฐกิจดิจิตอล (Digital Economy) ของรัฐบาลไทย  

การมอบรางวัลดังกล่าวเป็นส่วนหนึ่งของการส่งเสริมและผลักดันผู้ประกอบการให้ประกอบพาณิชย์อิเล็กทรอนิกส์ที่ได้มาตรฐาน สามารถสร้างโอกาส สร้างความเชื่อมั่นแก่ผู้บริโภค  รวมทั้งเป็นแบบอย่างที่ดีของธุรกิจพาณิชย์อิเล็กทรอนิกส์ไทย และตระหนักถึงความสำคัญของการปฏิบัติตามกฏหมายและพัฒนาธุรกิจให้มีมาตรฐาน

ประเภทรางวัล 
ประเภทรางวัลตามหลักเกณฑ์ ปี 2558 แบ่งออกเป็น 3 ด้านดังต่อไปนี้
 ด้านการนำเสนอธุรกิจ 
 ด้านการบริหารจัดการ
 ด้านการตลาด  

ประเภทรางวัลตามหลักเกณฑ์ ปี 2559 แบ่งออกเป็น 3 ด้านดังต่อไปนี้ 
 ด้านการบริหารจัดการ e-Commerce
 ด้านการตลาดสร้างสรรค์ (Creative Marketing)
 ด้านความน่าเชื่อถือ e-Commerce

ผู้ได้รับรางวัล 

ตารางแสดงรายชื่อผู้ประกอบการที่ได้รับรางวัลการประกวดเว็บไซต์พาณิชย์อิเล็กทรอนิกส์ดีเด่น (Best e-Commerce Website Award)

อ้างอิง 

เว็บไซต์พาณิชย์
การพาณิชย์อิเล็กทรอนิกส์
เทคโนโลยีสารสนเทศ